CELEX: 62013CN0395
Language: ro
Date: 2013-07-12 00:00:00
Title: Cauza C-395/13: Acțiune introdusă la 12 iulie 2013 — Comisia Europeană/Regatul Belgiei

21.9.2013   
            
            
               RO
            
            
               Jurnalul Oficial al Uniunii Europene
            
            
               C 274/10
            
         Acțiune introdusă la 12 iulie 2013 — Comisia Europeană/Regatul Belgiei
   (Cauza C-395/13)
   2013/C 274/18
   Limba de procedură: franceza
   
      Părțile
   
   
      Reclamantă: Comisia Europeană (reprezentanți: O. Beynet și E. Manhaeve, agenți)
   
      Pârât: Regatul Belgiei
   
      Concluziile reclamantei
   
   
               —
            
            
               Constatarea faptului că, prin neasigurarea colectării și tratării apelor urbane reziduale din 57 de aglomerări de mai mult de 2 000 și de mai puțin de 10 000 echivalent-locuitor, Regatul Belgiei nu și-a îndeplinit obligațiile care îi revin în temeiul dispozițiilor articolelor 3 și 4 din Directiva 91/271/CEE a Consiliului din 21 mai 1991 privind tratarea apelor urbane reziduale (1);
            
         
               —
            
            
               obligarea Regatulul Belgiei la plata cheltuielilor de judecată.
            
         
      Motivele și principalele argumente
   
   Prin intermediul acțiunii formulate, Comisia îi reproșează Regatului Belgiei că nu a pus în aplicare în mod corect, în 57 de aglomerări, Directiva 91/271/CEE a Consiliului din 21 mai 1991 privind tratarea apelor urbane reziduale.
   În temeiul articolului 3 alineatul (1) și al articolului 4 alineatul (1) din Directiva 91/271/CEE, aglomerările al căror echivalent-locuitor (EL) se situează între 2 000 și 10 000 trebuiau să fie echipate cu sistem de colectare până cel mai târziu la 31 decembrie 2005.
   În ceea ce privește obligațiile de tratare a apelor urbane reziduale, articolul 4 alineatul (1) din directivă le impune statelor membre obligația de a veghea ca apele reziduale care intră în sistemele de colectare să facă obiectul unei tratări secundare sau echivalente înainte de a fi evacuate.
   În sfârșit, procedurile de control prevăzute la anexa I punctul D din directivă permit să se verifice dacă evacuările care provin de la stațiile de epurare a apelor urbane reziduale sunt conforme cu prevederile directivei în materie de evacuare a apelor uzate.
   
      (1)  JO L 135, p. 40, Ediție specială, 15/vol. 2, p. 43.